Illum l-atleti tal-kontinġent Malti bdew jikkompetu fil-Logħob Olimpiku li għaddej bħalissa f'Tokyo. Il-Ħadd filgħodu, Eleanor Bezzina kienet l-ewwel atleta Maltija li kkompetiet fir-rawnd ta' kwalifikazzjoni tal-10m Air Pistol. F'din il-kompetizzjoni, li fiha hadu sehem 53 atleta, l-ewwel tmienja biss setghu jaslu għall-aħħar rawnd. Bezzina spiċċat fis-26 post ġenerali bi skor finali ta' 570. Bezzina se terġa' tikkompeti nhar il-Ħamis u l-Ġimgħa li ġej. Intant, fil-Musashino Sport Plaza kien imiss lil Matthew Abela. Abela, li huwa l-ewwel plejer tal-Badminton Malti li kkompeta fl-Olimpjadi, jinsab fit-333 post fid-dinja u kkompeta fil-kompetizzjoni tas-singles tal-irġiel. Għall-fażi tal-gruppi, il-plejers kienu maqsuma f'16-il grupp ta' bejn 3 u 4 plejers kull wieħed. L-aqwa plejer f'kull grupp jgħaddi għar-rawnds tan-knockout. Minħabba li l-player minn Surinam Sören Opt instab pożittiv għall-Covid-19, Abela lagħab kontra ċ-Ċiniz Shi You Qi li huwa kklassifikat fil-11-il-post fid-dinja. Sasha Gatt, l-iżgħar membru tal-kontinġent Malti għamlet l-ewwel dehra Olimpika tagħha meta ħadet sehem fil-kwalifikazzjoni tal-400m freestyle. Hija spiċċat b'ħin ta' 4:19.78. Ħinha kien ftit iktar minn sekonda mir-rekord Nazzjonali attwali li hi registrat f'Ġunju 2021. Gatt se terġa' tikkompeti għada filgħaxija fl-avveniment tal-għawm tal-1500m freestyle. Nhar it-Tnejn 26 ta' Lulju, Gatt se terġa' tikkompeti fil-kwalifikazzjoni tal-1500m.